ས་འགུལ་འཇགས་མ་ཐགསྲིད་གཞུང་གིས་གྲོང་བརྡལ་ཡོངས་རྫོགས་བསྐྱར་འཛུགས་ཀྱི་འཆར་གཞི་བསྒྲགས་ཤིང་།དམིགས་ཡུལ་འདིའི་ཆེད་དུ་ས་ཆ་བཀོལ་སྤྱོད་ཀྱི་སྐྱ་རིག་གསར་པ་ཞིག་གཏན་ལ་ཕབ།གསར་དུ་ཇུས་འགོད་བྱས་པའི་ས་ཆ་བཀོལ་སྤྱོད་ཀྱི་གཏན་འབེབས་ལྟར་ཁྱིམ་ཚང་མང་པོ་ཞིག་གནས་སྤོ་བྱས་ཡོད།སྡོད་དམངས་སུ་ཡིན་རུང་རང་ཉིད་ཀྱི་ཁྱིམ་ཤུལ་དུ་ཉམས་གསོ་བྱེད་ཆོག་གི་མེད།གཞུང་འབྲེལ་གྱི་བསྐྱར་འཛུགས་འཆར་གཞིས་ཁོ་ཚོའི་སྔོན་མའི་ཁྱིམ་གཞིས་དེ་ཡུག་གཅིག་ཏུ་གཅིག་གྱུར་གྱི་ཨར་འདམ་དང་རྣོ་ལྕགས་སྒྲོམ་གཞིའི་ཁང་པ་བཟོ་སྐྲུན་བྱེད་རྒྱུ་ཡིན་ལ།ཞིག་རལ་ཏུ་གྱུར་ཡོད་མེད་ལ་མ་ལྟོས་པར་ཁང་བ་བརྒྱ་ཆའི་དགུ་བཅུ་ས་འདེད་འཕྲུལ་འཁོར་གྱིས་ཡུག་ཅིག་ཏུ་རྩ་བཤིག་བཏང་།ས་འགུལ་གྱིས་ཆག་སྐྱོན་ཐད་ལ་ཞིབ་བཤེར་བྱས་མེད།རྩ་བཤིག་གི་ལས་ཀ་ལོ་འདིའི་དཔྱིད་ཀ་བར་དུ་སོང་ཞིང་།དེས་གྲོང་བརྡལ་འདི་ངོས་མི་ཟིན་པ་ཞིག་ཏུ་བཏང་ཡོད།